এক দশক পরে কলকাতায় রহমানের শো, কবে কনর্সাট দেখুন

কলকাতা: উত্তুরে হাওয়ার ছুঁয়ে যাচ্ছে শরীর শহর জুড়ে শীতের আমেজ। বর্ষশেষে শহর জুড়ে উৎসবের আমেজ। ডিসেম্বরেরও শহরে প্রিয় বেশ কিছু শিল্পীর কনসার্ট রয়েছে। তবে নতুন বছরের শুরুতেই বাঙালি দর্শকের জন্য রয়েছে বড় ধামাকা। ১৩ বছর পর কলকাতায় কনসার্ট করতে আসছেন এআর রহমান (A. R. Rahman)। বিশ্বের বিভিন্ন প্রান্তে অনুষ্ঠান করলেও বহু বছর কলকাতার শ্রোতা বঞ্চিত ছিলেন শিল্পীর অনুষ্ঠান থেকে। অবশেষে সেই প্রতীক্ষার অবসান হতে চলেছে।

১৩ বছর পর কলকাতায় কনসার্ট করতে আসছেন এআর রহমান (A. R. Rahman Kolkata After 13 Years)। আগামী ১১ জানুয়ারি কলকাতার মঞ্চে গান গাইবেন অস্কারজয়ী সুরকার। অ্যাকোয়াটিকায় রহমানের গানের অনুষ্ঠান হওয়ার সম্ভাবনা রয়েছে। তবে এখনও নিশ্চিত ভাবে কিছুই চূড়ান্ত হয়নি। তবে প্রায় পাঁচ ঘণ্টার অনুষ্ঠান হতে চলেছে বলে খবর। শোনা যাচ্ছে, দীর্ঘ অনুষ্ঠান হতে চলেছে।এমনিতেই শহর কলকাতায় রহমানের অনুরাগীর সংখ্যা কম নয়। কলকাতায় এর আগেও বেশ কয়েক বার এসেছেন গায়ক-সুরকার। শেষ বার তিনি কলকাতায় এসে অনুষ্ঠান করেছিলেন ২০১২ সালে। সল্টলেট স্টেডিয়ামে সেই অনুষ্ঠানটি হয়েছিল। পরে ২০১৫ সালে পেলের সঙ্গে একটি অনুষ্ঠানে যোগ দিয়েছিলেন।